قالت مريم :"" و لكن هاديك الطريقة كانت كاتخليني نعبر .. واخا كاتنفر البقية مني و لكن كنت كانتخلص من المتراكمات فالداخل ديالي .. ماتت مصدر داك الالم و سامحتها من قلبي.. اذا مابقاش محرك الغضب ديالي .. اذا الحمد الله تجاوزت كولشي بموتها .. الله يرحمها و يغفر ليها .. خويا .. شفت شحال كان محتاجنا .. شفت شحال عزيز عليا و ضيعتو بسباب داك الحقد لي كان فيا .. الكلام معاه وضح ليا بزاف دالامور .. و هو انه كان محتاجنا .. حتى هو كان كايعاني .. حتى هو ماكان ليه ذنب بحالنا تماما .. دابا كانحس براسي مرتاحة بزاف .. راحة نفسية و سلام نفسي .. كانحس باللي كاينين امور اهم نشغل بيها نفسي و مانضيعش هاد الحظات الزوينة لي عايشاها .. مستقبلي و مستقبل عائلتي .. عندي بزاف ديال الحب نغذق بيه على عائلتي نستقبلو منهم .. اكتر حاجة بغيت دابا هي راحة البال وسط احبابي و نكون حامداه و شاكراه على كل ماعندي .. عكس داك البؤس و اليأس لي كنت عايشاه شحال هاذي .. لنا دابا متفاىلة و كانشوف الحياة زوينة .. فعلا الحياة زوينة ... لا حياتي لي فاتت و لا دابا .. انا كانبغي الحياة و كانبغي نفسي و كانبغي عائلتي .. انا وليت باغية نعيش .. انا دابا عايشة .. امونية .. انا عايشة ""